ב-8 באפריל 2007 ערך ויינאלדם את הופעת הבכורה שלו במדי הקבוצה הבוגרת של פיינורד, כאשר פתח בהרכב במשחק הליגה נגד חרונינגן. ויינאלדם היה בן 16 ו-148 ימים, ובכך הפך לשחקן הצעיר ביותר שמופיע במשחק של הקבוצה הבוגרת של פיינורד, ואף נבחר לאיש המשחק. ב-2 בדצמבר 2007 כבש את שער הבכורה שלו ככדורגלן מקצועי, במשחק ליגה נגד הראקלס אלמלו שהסתיים בניצחון 0–6 לפיינורד.
בעונת ערך ויינאלדם את הופעת הבכורה שלו במסגרת אירפית כלשהי. ב-18 בספטמבר 2008 פתח השחקן במשחק מוקדמות גביע אופ"א נגד הקבוצה השוודית קאלמר FF, בו ניצחה פיינורד 0–1. ב-2 באוקטובר כבש את שער הבכורה שלו במסגרת אירופית, במשחק החוזר נגד קאלמר, בו הפסידה פיינורד 1–2, אך למרות זאת עלתה לשלב הבתים של גביע אופ"א, עקב חוק שערי החוץ.
ב-6 במרץ 2009 חתם ויינאלדם על חוזה חדש בפיינורד, עד קיץ 2012. ב-27 בפברואר 2011 כבש השחקן ארבעה שערים בניצחון 1–5 על חרונינגן.
ב-5 עונות ככדורגלן מקצועי בפיינורד הופיע ב-134 משחקים בכל המסגרות, בהם כבש 25 שערים ובישל 11 שערים.
פ.ס.וו. איינדהובן.
ב-29 ביוני 2011 הודיע מנהלה הטכני של פיינורד כי הקבוצה הגיעה להסכמה עם פ.ס.וו. איינדהובן על העברתו של ויינאלדם, כאשר במסגרת העסקה שילמה פ.ס.וו. חמישה מיליון אירו תמורת העברת השחקן.
במחזור הפתיחה של עונת ערך ויינאלדם את הופעת הבכורה שלו במדי פ.ס.וו., בהפסד 1–3 לא.ז. אלקמאר. ב-21 באוגוסט 2011 כבש השחקן את שער הבכורה שלו במדי פ.ס.וו. בניצחון 0–3 על דן האג. ויינאלדם ביסס עצמו בהרכב הפותח של פ.ס.וו. והיה לאחד השחקנים החשובים ביותר בקבוצה. לאחר פרישתו של מארק ואן בומל ועזיבתו של קווין סטרוטמן קיבל ויינאלדם את סרט הקפטן בקבוצה. על יכולתו בעונת זכה ויינאלדם בתואר כדורגלן השנה בהולנד.
ניוקאסל יונייטד.
ב-11 ביולי 2015 ויינאלדם חתם לחמש שנים בניוקאסל יונייטד מהפרמייר ליג עבור 14.7 מיליון אירו. ב-9 באוגוסט ערך את הופעתו הבכורה בקבוצה בתיקו 2-2 נגד סאות'המפטון. ב-26 בספטמבר הבקיע את שערו הראשון בקבוצה בתיקו 2-2 נגד צ'לסי. ב-18 באוקטובר הבקיע רביעייה בניצחון 2–6 על נוריץ' סיטי. בעונתו היחידה בקבוצה הבקיע 11 שערים, אך בסיום העונה ירד עם הקבוצה ליגה.
ליברפול.
ב-23 ביולי 2016 חתם ויינאלדם בליברפול. עלות ההעברה של השחקן מוערכת ב-23 מיליון פאונד, ותוספות של כשני מיליון פאונד בעתיד. ויינאלדם קיבל את הספרה 5. ב-14 באוגוסט ערך את הופעתו הבכורה בקבוצה בניצחון 4–3 על ארסנל כאשר הוא מוסיף בישול. ב-6 בנובמבר הוא הבקיע את שערו הראשון במועדון בניצחון קבוצתו 1–6 על ווטפורד. ב-7 במאי 2019 כבש צמד תוך שתי דקות (54, 56) מול ברצלונה בניצחון 0–4 בחצי הגמר השני וסייע להעלות את ליברפול לגמר ליגת האלופות 2019 שבו ניצחו 0–2 את טוטנהאם.
בדצמבר 2019, זכה לראשונה עם קבוצתו בגביע העולם למועדונים לאחר ניצחון 0–1 על קבוצת פלמנגו הברזילאית. בסיום אותה העונה, עונת 2019/2020, זכה עם הקבוצה באליפות אנגליה. למעט משחק אחד, שותף ההולנדי בכל משחקי הקבוצה והוסיף ארבעה שערים.
פריז סן-ז'רמן.
ב-7 ביוני 2021 חתם ויינאלדם לשלוש שנים בפריז סן-ז'רמן בהעברה חופשית.
את הופעת הבכורה ערך ב-1 באוגוסט במשחק הסופר קאפ הצרפתי בו הפסידה פריז סן-ז'רמן 0–1 לליל.
רומא.
ב-5 באוגוסט 2022 הושאל ויינאלדם לרומא לעונה אחת, עם אפשרות רכישה בסיומה.
נבחרת הולנד.
ויינאלדם היה אחד משחקני המפתח בנבחרת הולנד עד גיל 17 באליפות אירופה עד גיל 17 בשנת 2007. לאחר שהרשים במדי הנבחרת ההולנדית עד גיל 17, זומן ויינאלדם לנבחרת הולנד עד גיל 19. למרות הופעות מצוינות של ויינאלדם, הנבחרת איכזבה ולא הצליחה להעפיל לאליפויות אירופה עד גיל 19 בשנים 2008 ו-2009.
בשנת 2013 השתתף עם נבחרת הולנד עד גיל 21 באליפות אירופה עד גיל 21, שנערכה בישראל. בטורניר זה כבש ויינאלדם שני שערים במשחקים בשלב הבתים מול גרמניה ומול רוסיה. הולנד הגיעה לחצי הגמר וויינאלדם נכלל בנבחרת הטורניר של האליפות.
ויינאלדם ערך את הופעת הבכורה שלו במדי נבחרת הולנד הבוגרת ב-2 בספטמבר 2011, במשחק מוקדמות יורו 2012 נגד . באותו משחק (שהסתיים בניצחון 0–11 להולנד ונחשב לניצחון בתוצאה הגדולה ביותר של הנבחרת בכל הזמנים) כבש ויינאלדם את השער האחרון במשחק, בדקה ה-90, 4 דקות בלבד לאחר שנכנס כמחליף.
ויינאלדם זומן גם לסגל נבחרת הולנד למונדיאל 2014 ואף כבש שער אחד במשחק על המקום השלישי נגד נבחרת ברזיל ועזר לה לנצח בתוצאה 0–3 ולסיים במקום השלישי בתחרות.
בנובמבר 2019, בעקבות קריאות גזעניות שכוונו לאחמד מנדס מורירה שחקן בליגה ההולנדית, חגג וויינאלדם כיבוש שער במדי הנבחרת כאשר הוא מצביע לכיוון צבע עורו הכהה וחברו לקבוצה פרנקי דה יונג מצביע לכיוון עורו הבהיר.
תארים.
פריז סן ז'רמן
סטטיסטיקות.
נכון ל-5 באוגוסט 2022
נבחרת לאומית.
נכון ל-29 במרץ 2022
אלברט הנרי מונסל
אלברט הנרי מונסל (אנגלית: Albert Henry Munsell; 6 בינואר 1858 - 28 ביוני 1918) היה צייר, מורה לאמנות וממציא מדד מונסל להגדרת גוני צבעים.
חייו.
מונסל, יליד בוסטון, מסצ'וסטס, שלימד קומפוזיציית צבעים בבית הספר לאומנות במסצ'וסטס (שם גם למד), מצא כי אין שיטה מדויקת להגדרת הצבעים. הוא החליט כי עליו ליצור שיטה מדעית ומדויקת, שבאמצעותה ניתן יהיה להגדיר כל צבע וגוון בצורה ברורה. לשם כך השתמש מונסל במספר המצאות טכנולוגיות: הראשונה שבהם הייתה הפוטומטר, מכשיר המודד את רמת הבהירות בגוף כלשהו. באמצעות הפוטומטר דירג מונסל את רמת הבהירות בכל צבע. מכשיר נוסף היה גרסה מותאמת של המצאתו של ג'יימס קלרק מקסוול "גלגל צבעים" (מקסוול השתמש בהמצאה זו כדי להוכיח - בין השאר - כי לבן הוא ערבוב של ירוק, אדום וכחול), באמצעותה מדד את מידת הרוויה שבצבע.
ב-1917 הקים מונסל חברת צבעים, שלאחר מותו נוהלה על ידי בנו, אלכסנדר הקטור. כיום החברה בבעלות חברת X-Rite.
ג'ורג'יניו ויינלדום
באסטיל
באסטיל (באנגלית: Bastille) היא להקת רוק בריטית, אשר נוסדה בלונדון בשנת 2010. הלהקה הוקמה כפרויקט סולו של הסולן דן סמית', שהחליט מאוחר יותר להקים את הלהקה. חברי הלהקה הם דן סמית', כריס ווד, ויליאם פרקוארסון וקייל סימונס. שם הלהקה מגיע מתוך המילה בסטיליה, כיוון שיום הולדתו של סמית' חל ביום הבסטיליה.
בדצמבר 2010 הודיעה חברת התקליטים EMI כי היא הציעה לבאסטיל חוזה הקלטות עם וירג'ין רקורדס. סינגל הבכורה של הלהקה, "Overjoyed" יצא לאחר מכן באפריל 2012. אלבום הבכורה של הלהקה, "Bad Blood", יצא לאור במרץ 2013 והגיע למקום הראשון במצעד האלבומים של בריטניה. הסינגל הרביעי שיצא מאלבום זה, "Pompeii", זכה לביקורות חיוביות וגרסת מיקסר שלו אף הייתה מועמדת לפרס הגרמי להקלטת מיקסר ב-2014.
הלהקה הייתה מועמדת לארבעה פרסי Brit בשנת 2014, עבור פריצת הדרך הבריטית של השנה, הלהקה הבריטית של השנה, סינגל השנה ואלבום השנה, מתוכם זכתה הלהקה בפרס פריצת הדרך הבריטית של השנה. נכון לפברואר 2014, באסטיל מכרה למעלה מ-2.07 מיליון תקליטים בממלכה המאוחדת בלבד.
Maps (שיר של מארון 5)
Maps (בעברית: מפות) הוא שיר של להקת הפופ רוק האמריקאית מארון 5. השיר יצא לאור ב-16 ביוני 2014 כסינגל הראשון מאלבום האולפן החמישי של הלהקה "V". השיר מדבר על חיפוש אחר אהבה שאבדה. בפזמון שר אדם לוין סולן הלהקה "כל הדרכים שלקחת הובילו אליי / לכן אני עוקב אחרי המפה שמובילה אלייך". הלהקה הופיעה לראשונה עם השיר ב-Bowery Ballroom שבניו יורק ב-20 ביוני 2014.
הקליפ לשיר, שמבוסס על הסרט "ממנטו", שודר לראשונה בערוצי המוזיקה MTV ו-VH1 ב-1 ביולי 2014. הקליפ נוהל על ידי פיטר ברג וצולם ב-12 ביוני, כחודש לפני פרסומו.
סוצאנג
אתלטיקו נאסיונל מדיין
אלכסנדר מחייה
אלכסנדר מחייה סאבאלסה (בספרדית: Alexander Mejía; נולד ב-11 ביולי 1988) הוא כדורגלן קולומביאני המשחק בקלוב ליברטד. לזכותו 25 הופעות בנבחרת קולומביה.
קריירה.
מחייה החל את הקריירה המקצוענית שלו בדפורטס קינדייו מהליגה הקולומביאנית הראשונה בשנת 2005. הוא שיחק במועדון במשך שבע שנים, עד לשנת 2012, כשבתווך הושאל לאונסה קלדס בשנת 2011. ב-2012 עבר לאתלטיקו נסיונל עימה זכה בשני גביעים, ב-2012 וב-2013, בסופרליגה קולומביאנה ב-2012, ובשלוש אליפויות רצופות, מהאפרטורה ב-2013 ועד לאפרטורה של 2014. ב-14 בדצמבר 2014 חתם במונטריי המקסיקנית, ומיד הושאל בחזרה לנסיונאל.
נבחרת קולומביה.
ב-2012, מחייה ערך את הופעת הבכורה שלו בקולומביה במשחק במוקדמות מונדיאל 2014 נגד . הוא הפך לחלק קבוע מהרכב קולומביה בהמשך הקמפיין, בו רשם חמש הופעות בסך הכל. הוא שיחק במדי הנבחרת גם במונדיאל עצמו.
ריד ריצ'רדס
מארינר 4
מארינר 4 הייתה הגשושית הרביעית במסגרת תוכנית מארינר ותפקידה היה לבצע יעף על פני מאדים. היא שוגרה ב־28 בנובמבר 1964 לעבר מאדים, כעבור 7 וחצי חודשים ביצעה את היעף הראשון בהיסטוריה על פני מאדים; צילמה תמונות ושלחה אותן בחזרה לכדור הארץ. תמונות אלו היו התמונות הראשונות של כוכב לכת כלשהו מקרוב (מלבד כדור הארץ). תמונות של מכתשים כה רבים שינתה את תפיסתם של המדענים בנוגע לקיום חיים על פני מאדים. מטרותיה הנוספות של מארינר 4 היו לבצע מדידות על השדה המגנטי ושדה החלקיקים בחלל בסביבות מאדים ולספק ניסיון וידע לגבי היכולות ההנדסיות הדרושות לטיסות ארוכות לחלל. ב־21 בדצמבר 1967 אבד הקשר עם הגישושית.
מבנה הגשושית ומיכשורה.